— Гэты дом здадзены маладым спецыялістам-урачам, у якіх меў патрэбу горад. Яшчэ на этапе вучобы ў медустановах з імі былі заключаны мэтавыя дагаворы аб тым, што яны прыедуць да нас працаваць, а мы паабяцалі забяспечыць іх добраўпарадкаваным жыллём, — расказаў старшыня Любанскага райвыканкама Сяргей Казецкі. — Гораду неабходны не толькі медыкі, але і трэнеры па плаванні, харэографы, выкладчыкі ва ўстановы адукацыі ды іншыя. Таму ў далейшым будзем будаваць і прапаноўваць жыллё тым спецыялістам, якія запатрабаваныя ў Любані.